สโมสรฟุตบอลลำปาง

สโมสรฟุตบอลลำปาง เป็นสโมสรฟุตบอลอาชีพในประเทศไทยโดยเป็นทีมจากจังหวัดลำปาง ปัจจุบันเล่นอยู่ในไทยลีก 2

ประวัติสโมสร 
สโมสรฟุตบอลลำปางเกิดจากการรวมกลุ่มของผู้สนับสนุนที่ต้องการให้มีสโมสรฟุตบอลอาชีพของจังหวัดลำปาง จนเกิดการรวมกลุ่มอภิปราย และเกิดการก่อตั้งสโมสรขึ้นมา โดยมีธนาธร โล่ห์สุนทร ดำรงตำแหน่งประธานสโมสร รวมถึงได้แต่งตั้งณรงค์ พินธิสืบ อดีตกัปตันทีมมหาวิทยาลัยเชียงใหม่ เป็นผู้จัดการทีมฯ พร้อมกับแต่งตั้งสุภาพ วงค์ษา และดาชัย อุชุโกศลการ เป็นผู้ช่วยผู้จัดการทีม โดยมี ดร.ดร.สุนี สมมี เป็นที่ปรึกษา

ส่วนฉายาของสโมสร มีการเปิดลงคะแนนในเว็บไซต์สโมสร โดยฉายาที่ได้รับคะแนนสูงสุดคือ "รถม้ามรกต" ซึ่งสื่อถึงรถม้า สัญลักษณ์ของจังหวัดลำปาง ส่วนคำว่ามรกตนั้น มาจากสีประจำจังหวัดและพระแก้วมรกต ซึ่งเป็นสีเขียว

ในฤดูกาลแรกของสโมสร ลำปางได้เข้าร่วมแข่งขันลีกภูมิภาค ดิวิชัน 2 โดยมีผู้สนับสนุนภายในจังหวัดเป็นอย่างดี ต่อมาในฤดูกาล 2558 ลำปางสามารถเลื่อนชั้นสู่ดิวิชัน 1 เป็นครั้งแรกในประวัติศาสตร์สโมสร และในฤดูกาล 2564–65 สโมสรสามารถเลื่อนชั้นสู่ไทยลีกได้เป็นครั้งแรกในประวัติศาสตร์สโมสร จากการเพลย์ออฟชนะชัยนาท ฮอร์นบิลและตราดตามลำดับ

ตราสโมสร 
ตราสโมสรฟุตบอลลำปางถูกออกแบบโดยบำรุง อิสระกุล เป็นตราที่ได้จากการประกวดออกแบบสัญลักษณ์ในปี พ.ศ. 2559 และได้รับการจัดอันดับจากนิตยสารโฟร์โฟร์ทู ซึ่งเป็นนิตยสารฟุตบอลระดับโลก ให้เป็นสัญลักษณ์ทีมฟุตบอลที่สวยที่สุดเป็นอันดับ 2 ของโลก รองจากตราสโมสรอายักซ์ของเนเธอร์แลนด์

สนามเหย้า 

สนามเหย้าของสโมสรฟุตบอลลำปางคือ สนามกีฬากลางจังหวัดลำปาง (หนองกระทิง) โดยเป็นสนามกีฬาที่มีมาตรฐานและเหมาะที่จะรองรับผู้สนับสนุนชาวลำปางที่จะเข้ามาเชียร์ได้เป็นอย่างดี

ผู้เล่นชุดปัจจุบัน

ผู้เล่นที่ถูกยืมตัว

ทีมสตาฟสโมสร

รายชื่อหัวหน้าผู้ฝึกสอน 
รายชื่อหัวหน้าผู้ฝึกสอน (พ.ศ. 2559–ปัจจุบัน)

ผลงานแบ่งตามฤดูกาล

อ้างอิง

แหล่งข้อมูลอื่น 
 

ลำปาง
สโมสรกีฬาที่ก่อตั้งในปี พ.ศ. 2552
สโมสรในไทยลีก